als_Latn dik_Latn sna_Latn
I pranishëm në Kuvendin Zgjedhor të degës së Shijakut, kryetari Lulzim Basha tha se një vit pas zgjedhjeve parlamentare të 23 qershorit, me kryeministrin Rama nuk ka rilindur asgjë dhe sipas tij, shqiptarët po rikthejnë besimin tek Partia Demokratike. “Në bursën e besimit popullor, plot një vit nga zgjedhjet e 23 qershorit, ne kuotohemi si një parti në moral dhe në vlera fituese përballë kundërshtarit tonë”. Sipas Bashës, një vit pas zgjedhjeve të 23 qershorit, qeveria numëron vetëm dështime dhe zhgënjime. “Premtimet elektorale janë harruar ndërsa vendi është zhytur në varfëri dhe papunësi. Narkotrafikantët dhe personat me precedent penal janë veshur me pushtet ndërsa qindra të arsimuar dhe të trajnuar në shkollat dhe institucionet më të mira europiane dhe amerikane janë hedhur në rrugë”. “Përballë këtij realiteti dëshpërues dhe zhgënjyes nga kjo mazhorance, qytetarët kanë kthyer sytë nga PD. Numri i lartë i anëtarësimeve të reja, veçanërisht të të rinjve e dëshmon me mirë se çdo gjë besimin që qytetarët kanë te PD.”- vijoi më tej kreu i PD-së.
als_Latn